বাংলাদেশের প্রথিতযশা শিক্ষাবিদ, কূটনীতিক, প্রখ্যাত বুদ্ধিজীবী– প্রফেসর ড.মোহাম্মদ মনিরুজ্জামান মিঞা ১৯৩৫ সালের ১ মে তৎকালীন মালদহ (চাঁপাইনবাবগঞ্জ ও ভারতের কিছু অংশ) জেলায় জন্মগ্রহণ করেন। প্রখ্যাত শিক্ষাবিদ প্রফেসর ড.মনিরুজ্জামান মিঞা ১৯৯০ সালে ঢাকা বিশ্ববিদ্যালযের উপাচার্য হিসেবে নিয়োগ লাভ করেন। ঢাকা বিশ্ববিদ্যালয়ে অবস্থাকালীন ড.মোহাম্মদ মনিরুজ্জামান মিঞা বিভাগীয় চেয়ারম্যান, বিজ্ঞান অনুষদের ডীন ও সিনেট-সিন্ডিকেটসহ বিশ্ববিদ্যালয়ের বিভিন্ন সংস্থার সদস্য হিসেবেও দায়িত্ব পালন করেন। প্রফেসর মনিরুজ্জামান মিঞা ১৯৮১ থেকে ১৯৮৪ সাল পর্যন্ত জাহাঙ্গীরনগর বিশ্ববিদ্যালয় এবং ১৯৮৪ থেকে ১৯৮৭ সাল পর্যন্ত রাজশাহী বিশ্ববিদ্যালয়ের সিনেট সদস্য ছিলেন।